[bookmark: _GoBack]SADARBĪBAS LĪGUMS
par sadarbību bāriņtiesu funkciju izpildes nodrošināšanā

Jelgavā							       Datums skatāms laika zīmogā 
Jelgavas valstspilsētas pašvaldība, reģistrācijas Nr. 40900039904, juridiskā adrese: Lielā iela 11, Jelgava, LV-3001, tās domes priekšsēdētāja Mārtiņa Daģa personā, kurš rīkojas saskaņā ar Jelgavas valstspilsētas pašvaldības 2023. gada 23. februāra saistošajiem noteikumiem Nr. 23-1 “Jelgavas valstspilsētas pašvaldības nolikums” (turpmāk – Jelgavas valstspilsētas pašvaldība), no vienas puses un
Jelgavas novada pašvaldība, reģistrācijas Nr. 90009118031, juridiskā adrese: Pasta iela 37, Jelgava, LV-3001, tās domes priekšsēdētāja Ingusa Zālīša personā, kurš rīkojas saskaņā ar Jelgavas novada pašvaldības 2023.gada 5.jūnija saistošajiem noteikumiem Nr.10 “Jelgavas novada pašvaldības nolikums” (turpmāk – Jelgavas novada  pašvaldība), no otras puses, abas kopā turpmāk – Puses,
ņemot vērā, ka: 
1) Jelgavas valstspilsētas pašvaldības iestādē “Jelgavas valstspilsētas bāriņtiesa” (turpmāk- Jelgavas valstspilsētas bāriņtiesa) ilgstoši pastāv amatpersonu trūkums, tostarp ir vakantas vairākas bāriņtiesas amatpersonu amata vietas;  
2) Vairākkārt organizētie atklātie konkursi uz vakantajām amata vietām Jelgavas valstspilsētas bāriņtiesā ir noslēgušies bez rezultāta, kā rezultātā ir apgrūtināta savlaicīga un efektīva Jelgavas valstspilsētas bāriņtiesa funkciju izpilde;
3) Nepieciešams nodrošināt bērnu tiesību un tiesisko interešu aizsardzību, savlaicīgu Jelgavas valstspilsētas bāriņtiesas kompetencē esošo lietu izskatīšanu un atzinumu sagatavošanu;
pamatojoties uz minēto un Bāriņtiesu likuma 53. panta pirmo prim daļu, noslēdz šādu sadarbības līgumu (turpmāk – Līgums).

1. Līguma priekšmets
1.1. Līguma mērķis ir nodrošināt sadarbību starp Jelgavas valstspilsētas bāriņtiesu un Jelgavas novada Bāriņtiesu, lai veicinātu kvalitatīvu un savlaicīgu Jelgavas valstspilsētas bāriņtiesas funkciju izpildi.
1.2. Jelgavas novada Bāriņtiesa apņemas pēc Jelgavas valstspilsētas bāriņtiesas pieprasījuma nodrošināt Jelgavas novada Bāriņtiesas amatpersonu dalību Jelgavas valstspilsētas bāriņtiesas sēdēs, lai nodrošinātu lemtspējīgu bāriņtiesas sastāvu (kvorumu) un bāriņtiesas funkciju izpildi normatīvajos aktos noteiktajā kārtībā.
1.3. Šī Līguma izpildes ietvaros Jelgavas novada Bāriņtiesa nodrošina vienu vai vairākas bāriņtiesas amatpersonas dalībai Jelgavas valstspilsētas bāriņtiesas sēdē, ciktāl tas nepieciešams lemtspējīga sastāva nodrošināšanai.
1.4. Pakalpojums tiek sniegts tikai tādā apjomā un tādās situācijās, kad Jelgavas valstspilsētas bāriņtiesai nav iespējams pašai nodrošināt pietiekamu personu skaitu lemtspējīga sastāva nodrošināšanai.
1.5. Pakalpojuma sniegšana notiek, ievērojot spēkā esošo normatīvo aktu prasības, tai skaitā attiecībā uz bērnu tiesību un interešu aizsardzību, personas datu aizsardzību, konfidencialitāti un bāriņtiesas darbības principiem.

2. Pušu sadarbības kārtība
2.1. Jelgavas valstspilsētas bāriņtiesa iesniedz Jelgavas novada Bāriņtiesai rakstisku pieprasījumu par nepieciešamību nodrošināt bāriņtiesas amatpersonas dalību sēdē. Pieprasījums nosūtāms uz Pušu oficiālo elektronisko adresi vai citu Pušu saskaņotu elektroniskā saziņas kanālu.
2.2. Pieprasījumā norāda vismaz:
2.2.1. sēdes datumu, laiku un vietu;
2.2.2. nepieciešamo amatpersonu skaitu;
2.2.3. plānoto sēdes ilgumu;
2.2.4. informāciju par lietas vai jautājuma kategoriju tādā apjomā, kāds nepieciešams dalības nodrošināšanai;
2.2.5. kontaktpersonu operatīvai saziņai.
2.3. Jelgavas valstspilsētas bāriņtiesa pieprasījumu iesniedz iespējami savlaicīgi, bet, ja tas iespējams, ne vēlāk kā 3 (trīs) darbdienas pirms plānotās sēdes. Neatliekamos gadījumos pieprasījums var tikt iesniegts īsākā termiņā, Pusēm par to savstarpēji vienojoties.
2.4. Jelgavas novada Bāriņtiesa pēc pieprasījuma saņemšanas izvērtē iespēju nodrošināt nepieciešamo amatpersonu dalību un iespējami īsā termiņā, bet ne vēlāk kā 1 (vienas) darbdienas laikā, informē Jelgavas valstspilsētas bāriņtiesu par:
2.4.1. pieprasījuma apstiprināšanu;
2.4.2. iespējamo nodrošināmo amatpersonu skaitu;
2.4.3. citiem būtiskiem organizatoriskiem nosacījumiem.
2.5. Jelgavas novada Bāriņtiesai nav pienākuma nodrošināt pakalpojumu, ja tas objektīvi nav iespējams Jelgavas novada Bāriņtiesas darba organizācijas, noslodzes, personāla nepieejamības vai citu pamatotu apstākļu dēļ.
2.6. Jelgavas valstspilsētas bāriņtiesa nodrošina Jelgavas novada Bāriņtiesas amatpersonām pieeju sēdes norisei nepieciešamajai informācijai, dokumentiem un darba videi tādā apjomā, kāds nepieciešams likumīgai dalībai bāriņtiesas sēdē un lēmuma pieņemšanas procesā.

3. Pakalpojuma sniegšanas nosacījumi
3.1. Jelgavas novada Bāriņtiesas norīkotās bāriņtiesas amatpersonas piedalās Jelgavas valstspilsētas bāriņtiesas sēdē tikai konkrētā pieprasījuma ietvaros un tikai tādā apjomā, kāds nepieciešams lemtspējīga sastāva nodrošināšanai.
3.2. Jelgavas novada Bāriņtiesas amatpersonas, piedaloties Jelgavas valstspilsētas bāriņtiesas sēdē, darbojas atbilstoši normatīvo aktu prasībām, profesionālās ētikas principiem un savas kompetences ietvaros.
3.3. Jelgavas valstspilsētas bāriņtiesa ir atbildīgs par sēdes sasaukšanas, lietas sagatavošanas, procesa organizēšanas un dokumentu aprites nodrošināšanu atbilstoši normatīvajiem aktiem.
3.4. Līgums nerada starp Pusēm darba tiesiskās attiecības attiecībā uz Jelgavas novada Bāriņtiesas amatpersonām. Jelgavas novada Bāriņtiesas amatpersonas paliek Jelgavas novada Bāriņtiesas padotībā.

4. Maksa un norēķinu kārtība
4.1. Jelgavas valstspilsētas pašvaldība maksā Jelgavas novada pašvaldībai atlīdzību par Jelgavas novada Bāriņtiesas norīkoto bāriņtiesas amatpersonu  faktiski nostrādāto laiku, sniedzot šajā Līgumā paredzēto pakalpojumu, piemērojot likmi 12,53 EUR (divpadsmit euro 53 centi) par vienu stundu.
4.2. Papildus šā Līguma 4.1. punktā noteiktajai atlīdzībai Jelgavas valstspilsētas pašvaldība atlīdzina Jelgavas novada pašvaldībai ar pakalpojuma sniegšanu saistītos transporta izdevumus.
4.3. Šā Līguma 4.1. punktā noteiktajā stundas likmē ir iekļauti visi ar pakalpojuma sniegšanu saistītie nodokļi, darba devēja valsts sociālās apdrošināšanas obligātās iemaksas, administrācijas izdevumi un citi izdevumi, izņemot transporta izdevumus.
4.4. Transporta izdevumi tiek aprēķināti: 
4.4.1. pēc faktiskajiem sabiedriskā transporta izdevumiem, ja tiek izmantots sabiedriskais transports;
 vai
4.4.2. atbilstoši Jelgavas novada pašvaldības iekšējos normatīvajos aktos noteiktajai kārtībai par transportlīdzekļa izmantošanu darba vajadzībām, ja tiek izmantots dienesta vai privātais transportlīdzeklis.
4.5. Jelgavas novada pašvaldība, pēc pakalpojuma sniegšanas attiecīgajā kalendārajā mēnesī līdz nākamā mēneša 10.datumam, sagatavo un nosūta Jelgavas valstspilsētas pašvaldībai rēķinu strukturētā e-rēķina formātā (XML formātā) un pdf formātā nosūtot to uz Jelgavas valstspilsētas bāriņtiesas oficiālo e-adresi: DEFAULT@ 90002266173, pievienojot pakalpojuma aprēķinu, kurā norādīts: 
4.5.1. sēdes datums;
4.5.2. iesaistītās amatpersonas;
4.5.3. faktiski nostrādāto stundu skaits;
4.5.4. transporta izdevumi un to aprēķins.
4.6. Jelgavas valstspilsētas pašvaldība apmaksā rēķinu 15 (piecpadsmit) darbdienu laikā no rēķina saņemšanas dienas.
4.7. Ja Jelgavas valstspilsētas pašvaldībai ir iebildumi par rēķinu, tā ne vēlāk kā 5 (piecu) darbdienu laikā no rēķina saņemšanas dienas rakstiski informē Jelgavas novada pašvaldību. Ja šādā termiņā iebildumi netiek saņemti, uzskatāms, ka Jelgavas valstspilsētas pašvaldība rēķinu ir akceptējusi.
4.8. Samaksas kavējuma gadījumā Jelgavas valstspilsētas pašvaldība maksā Jelgavas novada pašvaldībai nokavējuma procentus 0,1 % apmērā no kavētās summas par katru nokavēto dienu, bet ne vairāk kā 10 % no kavētās summas.

5. Pušu tiesības un pienākumi
5.1. Jelgavas novada Bāriņtiesas pienākumi:
5.1.1. iespēju robežās nodrošināt pieprasīto amatpersonu dalību sēdē;
5.1.2. savlaicīgi informēt Jelgavas valstspilsētas bāriņtiesu par iespēju vai neiespējamību sniegt pakalpojumu;
5.1.3. nodrošināt, ka norīkotās amatpersonas ir kompetentas un tiesīgas piedalīties bāriņtiesas darbā;
5.1.4. ievērot konfidencialitāti un personas datu aizsardzības prasības.
5.2. Jelgavas novada pašvaldības un Jelgavas novada Bāriņtiesas tiesības:
5.2.1. saņemt pilnīgu informāciju, kas nepieciešama pakalpojuma sniegšanai;
5.2.2. saņemt samaksu par sniegto pakalpojumu šajā Līgumā noteiktajā kārtībā;
5.2.3. atteikt pakalpojuma sniegšanu, ja tas objektīvi nav iespējams vai ja nav nodrošināti nepieciešamie priekšnoteikumi likumīgai dalībai sēdē.
5.3. Jelgavas valstspilsētas pašvaldības un Jelgavas valstspilsētas bāriņtiesas pienākumi:
5.3.1. savlaicīgi iesniegt pieprasījumu;
5.3.2. nodrošināt informāciju un organizatoriskos apstākļus sēdes norisei;
5.3.3. pieņemt un apmaksāt sniegto pakalpojumu;
5.3.4. nodrošināt, ka Jelgavas novada Bāriņtiesas amatpersonu iesaiste notiek atbilstoši normatīvajiem aktiem un tikai nepieciešamajā apjomā.
5.4. Jelgavas valstspilsētas pašvaldības un Jelgavas valstspilsētas bāriņtiesas tiesības:
5.4.1. saņemt pakalpojumu atbilstoši šā Līguma noteikumiem;
5.4.2. saņemt informāciju par aprēķināto samaksu un tās pamatojumu;
5.4.3. pamatotu iemeslu dēļ iesniegt iebildumus par rēķinu vai pakalpojuma aprēķinu.

6. Konfidencialitāte un personas datu aizsardzība
6.1. Puses apņemas neizpaust trešajām personām informāciju, kas tām kļuvusi zināma Līguma izpildes gaitā un kas satur ierobežotas pieejamības informāciju, personas datus vai citu aizsargājamu informāciju, izņemot normatīvajos aktos noteiktajos gadījumos.
6.2. Personas datu apstrāde Līguma izpildes ietvaros notiek tikai normatīvajos aktos noteikto pienākumu izpildei nepieciešamajā apjomā.
6.3. Katra Puse ir patstāvīgs personas datu pārzinis attiecībā uz tiem personas datiem, kurus tā apstrādā savu normatīvajos aktos noteikto funkciju izpildei.
6.4. Katra no Pusēm  patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

7. Atbildība
7.1. Puses ir atbildīgas par Līguma saistību neizpildi vai nepienācīgu izpildi atbilstoši Latvijas Republikas normatīvajiem aktiem un šā Līguma noteikumiem.
7.2. Jelgavas novada Bāriņtiesa nav atbildīga par sekām, kas radušās tādēļ, ka Jelgavas valstspilsētas bāriņtiesa nav savlaicīgi iesniegusi pieprasījumu, nav sniegusi pietiekamu informāciju vai nav nodrošinājusi sēdes organizatoriskos priekšnoteikumus.
7.3. Jelgavas novada Bāriņtiesa nav atbildīga par Jelgavas valstspilsētas bāriņtiesas pieņemtā lēmuma saturu, ja Jelgavas novada Bāriņtiesas amatpersonu dalība aprobežojas ar lemtspējīga sastāva nodrošināšanu un dalību lēmuma pieņemšanas procesā normatīvajos aktos noteiktajā kārtībā.

8. Nepārvarama vara
8.1. Puses netiek uzskatītas par atbildīgām par Līguma saistību neizpildi, ja to izraisījuši nepārvaramas varas apstākļi, kurus Puses nevarēja paredzēt, novērst vai ietekmēt.
8.2. Puse, kura atsaucas uz nepārvaramas varas apstākļiem, nekavējoties informē otru Pusi par šādu apstākļu iestāšanos un iespējamo ietekmi uz Līguma izpildi.

9. Līguma spēkā stāšanās, termiņš un izbeigšana
9.1. Līgums stājas spēkā pēc tā parakstīšanas abās Pusēs un ir spēkā uz nenoteiktu laiku.
9.2. Katrai Pusei ir tiesības izbeigt Līgumu, rakstiski paziņojot par to otrai Pusei vismaz 1 (vienu) mēnesi iepriekš.
9.3. Puses var izbeigt Līgumu jebkurā laikā, savstarpēji rakstiski vienojoties.
9.4. Līguma izbeigšana neatbrīvo Puses no pienākuma veikt savstarpējos norēķinus par līdz Līguma izbeigšanas dienai faktiski sniegtajiem pakalpojumiem.

10. Strīdu risināšana
10.1. Visus strīdus un domstarpības, kas rodas saistībā ar šo Līgumu, Puses risina savstarpēju pārrunu ceļā.
10.2. Ja Puses nespēj vienoties pārrunu ceļā, strīds tiek izskatīts Latvijas Republikas tiesā atbilstoši normatīvajiem aktiem.

11. Noslēguma jautājumi
11.1. Jebkuri grozījumi vai papildinājumi šajā Līgumā ir spēkā tikai tad, ja tie noformēti rakstveidā un ir abu Pušu parakstīti.
11.2. Līgums sagatavots latviešu valodā uz 5 lapām elektroniska dokumenta veidā un parakstīts ar drošu elektronisko parakstu, kas satur laika zīmogu.
11.3. Jelgavas valstspilsētas bāriņtiesas kontaktpersona līguma darbības laikā: _______ tālruņa Nr.____________e-pasts: ________________.
11.4. Jelgavas novada Bāriņtiesas kontaktpersona līguma darbības laikā: : Ilona Lediņa, tālr.nr.28028062, e-pasts ilona.ledina@jelgavasnovads.lv.
10. Pušu rekvizīti 

